OHJE HÄIRINNÄN JA MUUN EPÄASIALLISEN KOHTELUN VALVONNASTA - PDF\nDownload "OHJE HÄIRINNÄN JA MUUN EPÄASIALLISEN KOHTELUN VALVONNASTA"\n1 Työsuojeluvalvonnan ohjeita 6/2016 OHJE HÄIRINNÄN JA MUUN EPÄASIALLISEN KOHTELUN VALVONNASTA sosiaali- ja terveysministeriö\n3 Työsuojeluvalvonnan ohjeita 6/2016 OHJE HÄIRINNÄN JA MUUN EPÄASIALLI- SEN KOHTELUN VALVONNASTA SOSIAALI- JA TERVEYSMINISTERIÖ\n4 Sosiaali- ja terveysministeriö Työsuojeluosasto Tampere 2016\n5 Sisällys 1. Ohjeen tarkoitus Säädösperusta Toimintaperiaatteet Häirinnän ja epäasiallisen kohtelun tunnusmerkkejä Tarkastustoiminta... 7 Viranomaisaloitteinen valvonta... 7 Asiakasaloitteinen valvonta... 8 Neuvonta ja valvontatarpeen arviointi... 8 Asiakkaan asian vireilletulo... 9 Valvontatoimenpiteet Tarkastuskertomus Velvoitteet työnantajalle Seuranta Yhteistyö- ja asiantuntijatoiminta Voimassaolo Liite Asiakasaloitteisen häirintätapauksen käsittelykaavio... 13\n7 1. Ohjeen tarkoitus Tässä ohjeessa käsitellään häirinnän ja muun epäasiallisen kohtelun valvontaa. Häirintää ja epäasiallista kohtelua valvotaan asiakkaan aloitteesta tai viranomaisaloitteisen työpaikkatarkastuksen yhteydessä. Ohjeessa käytetään sanaa häirintä kuvaamaan työturvallisuuslain tarkoittamaa terveydelle haittaa tai vaaraa aiheuttavaa häirintää tai muuta epäasiallista kohtelua. Ohjeen tavoitteena on yhdenmukaistaa häirinnän valtakunnallista työsuojeluvalvontaa ja lisätä valvonnan läpinäkyvyyttä. Ohjeella pyritään selkeyttämään työsuojeluviranomaisen valvontaroolia ja menettelytapoja työsuojeluhallinnon sisällä ja asiakkaille. Tavoitteena on, että asiakas saa tietoa työsuojeluviranomaisen toimintamahdollisuuksista ja velvollisuuksista ja häirintäasian käsittelytavasta. Tämä ohje korvaa ohjeen 1/2011 Häirinnän ja muun epäasiallisen kohtelun valvonta. 2. Säädösperusta Häirintää koskevat ensisijaiset säännökset ovat työturvallisuuslaissa (738/2002). Tarkastuksella on huomioitava työturvallisuuslain - 8 työnantajan yleinen huolehtimisvelvoite - 10 työn vaarojen selvittäminen ja arviointi - 14 työntekijälle annettava opetus ja ohjaus - 16 työnantajan sijainen - 18 työntekijän yleiset velvollisuudet - 19 vikojen ja puutteellisuuksien poistaminen ja niistä ilmoittaminen - ja 28 häirintä. Häirintään voi liittyä psykososiaalista kuormitusta, työsyrjintää tai fyysistä väkivaltaa. Näistä on laadittu erilliset valvontaohjeet. Laissa työsuojelun valvonnasta ja työpaikan työsuojeluyhteistoiminnasta (44/2006), jäljempänä valvontalaki, säädetään työsuojeluviranomaisen menettelystä työsuojelusäädösten valvonnassa. Menettelyssä noudatetaan lakia viranomaisten toiminnan julkisuudesta (621/1999). Laissa naisten ja miesten välisestä tasa-arvosta (609/1986) säädetään seksuaalisesta ja muusta sukupuoleen perustuvasta häirinnästä, jota valvoo tasa-arvovaltuutettu. 5\n8 3. Toimintaperiaatteet Työsuojeluviranomaisen tehtävänä on valvoa työnantajan toimintaa. Työsuojeluviranomainen neuvoo työntekijöitä ja työnantajia häirintäasioiden käsittelyssä työpaikalla. Viranomaisaloitteisessa valvonnassa tarkastetaan työnantajan velvollisuuksia, jotka liittyvät häirinnän ennaltaehkäisyyn ja välttämiseen työpaikalla. Viranomaisaloitteista valvontaa tehdään työpaikkatarkastuksilla. Yksittäisen työntekijän häirintäkokemusta ei yleensä käsitellä viranomaisaloitteisessa valvonnassa, vaan siinä keskitytään työyhteisön toimintaan. Asiakasaloitteisessa valvonnassa tarkastetaan erityisesti, että työnantaja saatuaan tiedon työssä esiintyvästä häirinnästä noudattaa työturvallisuuslaissa säädettyä toimimisvelvollisuuttaan häirinnän lopettamiseksi. Tavoitteena on, että työnantaja jatkossa noudattaa häirintään liittyviä velvollisuuksiaan. Asiakasaloitteinen häirintää koskeva tarkastus tehdään yleensä asiakirjojen perusteella. Yksittäisen työntekijän häirintää koskevassa asiassa saattaa tulla esille epäkohtia työnantajan toiminnassa, jotka edellyttävät valvontatoimenpiteiden kohdistamista laajemmin työpaikkaan ja työpaikkatarkastuksen tekemistä. Työsuojeluviranomaisen tehtäviin eivät kuulu asiakkaan avustaminen häirintäasioiden käsittelyssä työpaikalla tai ristiriitojen sovittelu. Työsuojeluviranomaisen tehtäviin ei myöskään kuulu korvauksen hakeminen koetusta häirinnästä. 4. Häirinnän ja epäasiallisen kohtelun tunnusmerkkejä Häirintää voi esiintyä työssä usealla tavalla. Työnantaja itse tai tämän edustaja voi kohdistaa häirintää työntekijää kohtaan. Työntekijät voivat häiritä tai kohdella toisiaan tai esimiestä epäasiallisesti. Lisäksi asiakas tai muu työyhteisön ulkopuolella oleva henkilö voi häiritä työntekijää. Työturvallisuuslaissa tai sen perusteluissa ei ole määritelty, millaista menettelyä voidaan pitää työturvallisuuslain 28 :ssä tarkoitettuna häirintänä, mutta häirinnän edellytetään aiheuttavan haittaa tai vaaraa työntekijän terveydelle. Työsuojeluvalvonnassa häirintänä pidetään esim. toistuvaa uhkailua, pelottelua, ilkeitä ja vihjailevia viestejä, väheksyviä ja pilkkaavia puheita, työnteon jatkuvaa perusteetonta arvostelua ja vaikeuttamista, maineen tai aseman kyseenalaistamista, työyhteisöstä eristämistä ja seksuaalista häirintää. Kohtelulta voidaan edellyttää toistuvuutta tai olotilan pysyvyyttä, jotta haitta tai vaara terveydelle voisi syntyä. Joissakin tapauksissa, kuten seksuaalisessa häirinnässä, jo yksittäinen teko voi aiheuttaa haittaa tai vaaraa työntekijän terveydelle. Häirintä voi ilmetä työnjohto-oikeuden väärinkäyttönä esim. toistuvana perusteettomana puuttumisena työntekoon tai työtehtävien laadun tai määrän perusteettomana muuttamisena, sovittujen työehtojen yksipuolisena muuttamisena perusteetta, epäasiallisena työnjohtovallan käyttönä tai nöyryyttävänä tehtävien antamisena. Kun työnantajan työnjohto-oikeutta objektiivisesti arvioiden käytetään epäasianmukaisesti tai häirintätarkoituksessa, kohtelu voi aiheuttaa haittaa tai vaaraa terveydelle. 6\n9 Häirinnän taustalla voi olla työn järjestelyihin tai työyhteisön sosiaaliseen toimivuuteen liittyviä asioita, kuten epäselvät vastuut, puutteellinen esimiestyö ja toimimaton yhteistyö. Kaikki työpaikalla esiintyvä kielteinen käyttäytyminen ei kuitenkaan ole lain tarkoittamaa terveydelle vaaraa aiheuttavaa häirintää. Satunnainen epäasiallinen käyttäytyminen tai näkemyserot eivät ole lain tarkoittamaa häirintää, vaikka ne koettaisiin loukkaavina tai häiritsevinä. Samoin yksittäiset erimielisyydet, satunnainen sopimaton kielenkäyttö tms. eivät ole häirintää, vaikka niistä aiheutuisikin pahaa mieltä. Työsuojeluvalvonnassa häirintänä ei pidetä työnantajan työtä ja työnjohtoa koskevia asiallisia, perusteltuja päätöksiä ja ohjeita eikä työn ja työyhteisön ongelmien yhteistä käsittelyä, vaikka ne aiheuttaisivat ahdistusta tai muita kielteisiä tunteita. Lain tarkoittamaa häirintää ei ole myöskään, jos henkilölle annetaan asianmukaisesti perusteltu huomautus, varoitus tai jos työnantaja ryhtyy muihin kurinpitotoimenpiteisiin. Työntekijän ohjaamista perustellusti työkyvyn arviointiin tai muita työkyvyn tukemisen toimenpiteitä ei myöskään pidetä häirintänä. 5. Tarkastustoiminta Viranomaisaloitteinen valvonta Viranomaisaloitteisella tarkastuksella tarkastaja käsittelee tarvittaessa työnantajan velvollisuuksia, jotka liittyvät häirintään ja puuttuu havaitsemiinsa epäkohtiin. Asia voi tulla arvioitavaksi, kun häirintä on tunnistettu haittatekijäksi työpaikan vaarojen arvioinnissa tai työterveyshuollon työpaikkaselvityksessä, tai kun tarkastuksen osallistuja ottaa asian esille. Häirinnän kokemukset työpaikalla voivat myös tulla esille esimerkiksi tarkastajan keskustellessa työntekijöiden kanssa tai työsuojeluhallinnon Valmeri työolosuhdekyselystä. Tarkastaja arvioi, onko työpaikalla toimivat käytännöt häirinnän välttämiseksi ja vähentämiseksi. Tarkastaja selvittää, onko työnantaja arvioidessaan työpaikan vaara- ja haittatekijöitä selvittänyt häirintään liittyvien haitta- ja vaaratekijöiden esiintymisen. Vaarojen arvioinnin tulee olla niin kattava ja järjestelmällinen, että sen perusteella työnantaja voi määritellä, millaiset toimet ovat tarpeen häirinnän välttämiseksi ja vähentämiseksi. Tarkastaja selvittää, onko työnantaja tarvittaessa käyttänyt asiantuntijaa, esim. työterveyshuoltoa terveydelle aiheutuvan haitan tai vaaran arvioimiseksi. Mikäli häirintä on tunnistettu työpaikan vaaratekijäksi, tarkastaja arvioi, onko työpaikalla tehty tai suunniteltu riittäviä toimenpiteitä häirinnän välttämiseksi ja vähentämiseksi. Työpaikan toimintaa voidaan tarkastella työterveyshuollon toimintasuunnitelman ja työpaikkaselvityksen avulla. Tarkastaja voi selvittää, onko työnantaja toimenpiteitä valitessaan hyödyntänyt työterveyshuollon mahdolliset toimenpide-ehdotukset häirinnän välttämiseksi. 7\n10 Arvioidessaan toimenpiteiden riittävyyttä tarkastaja huomioi, onko työnantaja noudattanut työturvallisuuden ennaltaehkäisyn periaatetta. Kun häirinnän on työpaikalla arvioitu aiheuttavan merkittävää terveysvaaraa, tulee tarvittavien toimenpiteiden kohdistua ensisijaisesti häirinnän syntymisen estämiseen ja lopettamiseen. Tällaisia häirintää ehkäiseviä toimia ovat esimerkiksi häirinnän vastaiset toimintaohjelmat, hyvän työkäyttäytymisen pelisäännöt, ennalta laaditut menettelytavat, joilla työpaikalla esiintyvään häirintään puututaan johdonmukaisesti sekä häirinnälle altistavien haittatekijöiden vähentäminen. Tarkastaja selvittää, onko työntekijöille annettu opetusta ja ohjausta häirinnän estämiseksi ja terveydelle aiheutuvan haitan tai vaaran välttämiseksi. Opetuksen ja ohjauksen riittävyyden arvioinnissa tarkastaja kiinnittää huomiota siihen, onko työpaikalla annettu tietoa työntekijän velvollisuudesta välttää työpaikalla muihin työntekijöihin kohdistuvaa häirintää, ja onko työntekijöitä ohjeistettu, miten tulee toimia, jos työpaikalla esiintyy häirintää. Tarkastaja selvittää lisäksi, seuraako työnantaja jatkuvasti työyhteisön tilaa ja onko työpaikalla toimivat käytännöt havaita, jos työpaikalla esiintyy häirintää. Tarkastaja selvittää, onko esimiesten tehtävät työpaikalla esiintyvän häirinnän tunnistamisessa ja käsittelemisessä määritelty selvästi, ja onko heille järjestetty perehdytys häirinnän havaitsemiseksi, selvittämiseksi ja lopettamiseksi. Työnantajan on huolehdittava, että esimiehillä on asianmukaiset edellytykset häirintään liittyvien tehtävien hoitamiseen. Asiakasaloitteinen valvonta Neuvonta ja valvontatarpeen arviointi Kun asiakas ottaa yhteyttä, tarkastaja selvittää, kuuluuko asia työsuojeluviranomaisen toimivallan piiriin ja onko asiakkaan kertoman perusteella kyse työturvallisuuslain tarkoittamasta häirinnästä. Tarkastaja selvittää häirinnäksi koetut teot, tekijän ja tapahtuma-ajan siinä laajuudessa kuin se on aiheellista valvontatarpeen arvioimiseksi. Jos tarkastaja katsoo, ettei kyse ole työturvallisuuslain tarkoittamasta terveydelle haittaa tai vaaraa aiheuttavasta häirinnästä, se kerrotaan asiakkaalle. Hänelle kerrotaan myös perustelut, miksi viranomainen ei voi toimia asiassa. Mikäli asiassa on kyse muusta työhön liittyvästä epäkohdasta, neuvotaan asiakasta ilmoittamaan siitä työnantajalle. Mikäli asia koskee laissa tarkoitettua häirintää, tarkastaja varmistaa, että koettu häirintä on selvästi saatettu työnantajan tietoon. Mikäli asiakas ei ole toiminut näin, hänelle annetaan ohjeet asian saattamiseksi työnantajan tietoon. Jos lähiesimies ei ole ryhtynyt toimenpiteisiin ilmoitetun häirinnän johdosta, annetaan työntekijälle ohjeet ilmoittaa asiasta ylemmille esimiehille. Asiakkaalle kerrotaan, että työsuojeluviranomainen ei ryhdy tässä vaiheessa toimenpiteisiin ennen kuin työnantaja on saanut tiedon asiasta. Mikäli häiritsijä on työnantaja itse ja teot ovat tarkastajan arvion mukaan sen laatuisia, että työnantajan olisi asemansa perusteella pitänyt ymmärtää tekojen aiheuttavan terveysvaaraa, ei edellytetä erillistä ilmoitusta. Jos työnantaja on saanut tiedon ja ryhtynyt käytettävissä olevin keinoin toimiin asiassa ja asian käsittely on kesken, tarkastaja ei ryhdy toimenpiteisiin tässä vaiheessa. 8\n11 Kun asiakas, jonka palvelussuhde on päättynyt, ottaa yhteyttä, tarkastaja selvittää, onko työnantaja palvelussuhteen voimassaoloaikana laiminlyönyt velvollisuuttaan ryhtyä työturvallisuuslain 28 :n mukaisiin toimiin. Jos tieto häirinnästä on tullut työnantajalle vasta palvelussuhteen päättymisen jälkeen, ei valvontatoimenpiteisiin ryhdytä. Jos asian selvittäminen tai käsittely on jäänyt kesken sen johdosta, että palvelussuhde on päättynyt, valvontatoimenpiteisiin ei pääsääntöisesti ryhdytä. Valvontatoimenpiteisiin ei yleensä ryhdytä, jos työnantajan epäillystä laiminlyönnistä on pitkä aika. Yksittäistä tapausta ei selvitetä, jos käy ilmi, että laiminlyönti on rikosoikeudellisesti vanhentunut. Myös jos epäilty laiminlyönti on rikosoikeudellisesti vanhentumassa, voidaan todeta, ettei asian selvittäminen ole tarkoituksenmukaista. Rikosoikeudellista vanhentumista on käsitelty tarkemmin työsuojeluvalvonnan ohjeessa 1/2015 Toimivallan käyttö ja rikosasiasta ilmoittaminen poliisille. Asiakkaan asian vireilletulo Asiakkaan on esitettävä selvitys seikoista, joihin työsuojeluviranomaiselle tehty ilmoitus tai valvontapyyntö perustuu. Häirintäasiassa asiakkaan on erityisesti esitettävä selvitys niistä teoista ja tapahtumista, joiden asiakas katsoo osoittavan, että asiassa on kyse terveyttä vaarantavasta häirinnästä. Tarkastajan ryhtyessä selvittämään asiaa asiakkaalle kerrotaan työsuojeluviranomaisen toimintamahdollisuuksista asian valvonnassa. Asiakas ohjataan käyttämään vireille saattamiseen tarkoitettua työsuojeluhallinnon valvontapyyntölomaketta. Asia voi poikkeustapauksissa tulla vireille myös suullisesti. Tällöin tarkastajan on muulla tavoin huolehdittava dokumentoinnista ja asian vireille saattamisesta asiakkaan allekirjoituksella. Valvontalain mukaan ilmoittajan henkilöllisyys voidaan ilmaista vain, jos se on valvonnan kannalta tarpeellista ja ilmoituksen tekijä on antanut siihen suostumuksensa. Yksittäisen työntekijän häirintäasian valvonta edellyttää käytännössä, että ilmoittajan henkilöllisyys ilmaistaan työnantajalle. Asiakkaalle kerrotaan, että allekirjoittamalla valvontapyynnön hän antaa samalla luvan käsitellä asiaa nimellään ja työnantajan kanssa. Asiakkaalle kerrotaan myös, että hänen viranomaiselle toimittamansa asiakirjat ovat julkisia lukuun ottamatta terveystietoja tai muita erikseen salaiseksi säädettyjä tietoja. Mikäli asiakas ei anna lupaa nimensä julkistamiseksi, tarkastaja kertoo asiakkaalle, että tämä rajaa toimenpiteitä, joihin työsuojeluviranomainen voi ryhtyä. Kun asia tulee vireille, asiaa käsittelevän tarkastajan nimi ja yhteystiedot ilmoitetaan asiakkaalle. Jos vireille tulleessa asiakkaan asiassa ei ryhdytä valvontatoimenpiteisiin, tarkastaja laatii käsittelyratkaisun. Siihen kirjataan tarkastajan perusteltu käsitys sille, miksi ei ryhdytä valvontatoimenpiteisiin. Perusteluista tulee käydä ilmi asian arviointiin pääasiallisesti vaikuttaneet seikat ja näiden pohjalta tehdyt johtopäätökset sekä sovellettavat säädökset. Käsittelyratkaisun perusteena voi esimerkiksi olla, että asiassa ei ole kyse terveyttä vaarantavasta häirinnästä tai että työnantaja on ryhtynyt käytettävissä olevin keinoin toimiin asiassa. Käsittelyratkaisu toimitetaan asiakkaalle. 9\n12 Valvontatoimenpiteet Edellytys valvontatoimenpiteille on, että tarkastaja arvioi asiakkaan toimittamien asiakirjojen tai muun selvityksen perusteella kyseessä olevan laissa tarkoitettu häirintä. Tarkastaja lähettää selvityspyynnön työnantajalle, jos hän arvioi, että työnantaja ei ole ryhtynyt lainsäädännön vaatimiin toimenpiteisiin häirinnästä tiedon saatuaan. Häirinnäksi koetut teot selvitetään siinä laajuudessa, että tarkastaja saa käsityksen, onko työnantajalle syntynyt velvollisuus ryhtyä työturvallisuuslain 28 :n tarkoittamiin toimenpiteisiin. Vain poikkeustapauksissa on kokonaisuuden ymmärtämisen kannalta tarpeen selvittää yksityiskohtaisesti tapausten kulkua. Tarkastaja pyytää selvityspyynnössä työnantajalta tietoja selvittääkseen, onko työnantaja noudattanut työturvallisuuslain 28 :n mukaista toimintavelvollisuuttaan. Työnantajalta selvitetään, milloin työnantaja on saanut tiedon epäillystä terveyttä vaarantavasta häirinnästä, kuinka työnantaja on selvittänyt asiaa sekä mihin lopputulokseen työnantaja on päätynyt. Työnantajan näkemys yksittäisistä häirintäteoista selvitetään tarvittavassa laajuudessa. Tarkastaja selvittää myös mihin toimenpiteisiin työnantaja on ryhtynyt häirinnän lopettamiseksi ja onko toimenpiteistä kerrottu työntekijälle. Työpaikalta pyydetään tarvittaessa selvitystä vaarojen arvioinnista ja työterveyshuollon työpaikkaselvityksestä. Selvityspyynnössä pyydetään yksilöityjä asiakirjoja tai tietoja työpaikan tilanne huomioon ottaen kohtuullisen määräajan kuluessa. Tarkastajan tulee harkita, miten huomioidaan työsuojeluvaltuutetun mahdollisuus esittää käsityksensä asiassa. Se voidaan ottaa huomioon käsittelyprosessin aikana esimerkiksi kun selvityspyyntö lähetään työnantajalle tai sen jälkeen, kun selvitys on saatu työnantajalta salassapitosäännökset huomioiden. Asia voi olla myös sellainen, että tarkastaja harkitsee työsuojeluvaltuutetun huomioimisen tarpeettomaksi. Asiakkaalle annetaan mahdollisuus esittää näkemyksensä työnantajalta ja työsuojeluvaltuutetulta saaduista selvityksistä. Tarkastaja arvioi, milloin asiassa on saatu riittävät tiedot asian ratkaisemiseksi. Selvitysten perusteella arvioidaan, onko työnantaja toiminut työturvallisuuslain mukaisesti. Tarkastajan on ensin arvioitava, onko työntekijään kohdistunut työturvallisuuslain 28 :ssä tarkoitettua häirintää hänen terveyttään vaarantavalla tavalla ja, mikäli näin on tapahtunut, onko työnantaja laiminlyönyt toimimisvelvollisuutensa. Arvioidessaan työnantajan toimenpiteiden riittävyyttä, tarkastaja kiinnittää huomiota siihen, että työnantajalla on velvollisuus pyrkiä selvittämään tapahtumien kulku ja noudattaa johdonmukaisia toimia ja ratkaisuja suhteessa työntekijöihinsä. Työnantajalta voidaan edellyttää, että tietoon saatettu häirintä selvitetään huolellisesti ja viivyttelemättä. Selvittäminen tulee tehdä niin, että sen perusteella työnantaja voi päättää, millaiset toimet ovat tarpeen häirinnän lopettamiseksi. Tarkastaja arvioi, ovatko työnantajan toimet riittäviä. Toimenpiteiden tulee kohdistua ongelmien ja epäkohtien poistamiseen ja niiden ratkaisuun. Työnantajan valitsemat keinot epäkohdan poistamiseksi tulee olla työpaikan olosuhteet huomioon ottaen tehokkaita, tarkoituksenmukaisia ja oikeasuhtaisia. Tarkastaja arvioi myös onko työnantaja työturvallisuuslain 19 :n mukaisesti kertonut ilmoituksen tehneelle työntekijälle, mihin toimenpiteisiin asiassa on ryhdytty tai aiotaan ryhtyä. 10\n13 Tarkastaja ilmoittaa alustavista velvoitteista työnantajan ja työntekijöiden edustajille ja selvittää heidän näkemyksensä niistä. 6. Tarkastuskertomus Tarkastaja laatii tarkastuksesta tarkastuskertomuksen, johon kirjataan tarkastajan keskeiset havainnot ja toimintaohjeet ja/tai kehotukset. Tarkastuskertomuksessa tarkastaja arvioi työnantajan toimintaa ja kirjaa perustellun käsityksensä siitä, onko asiassa kyse työturvallisuuslain 28 :n tarkoittamasta häirinnästä, ja onko työnantaja laiminlyönyt toimintavelvoitettaan. Velvoitteen havainnosta tulee käydä ilmi, miltä osin työnantaja ei ole noudattanut lainsäädäntöä. Siinä ei selosteta yksityiskohtia tapahtumien kulusta tai osapuolten näkemyksistä. Tarkastuskertomukseen ei kirjata valvontapyynnön tehneen asiakkaan nimeä. Tarkastuskertomus toimitetaan työnantajalle ja se annetaan tiedoksi asiakkaalle ja työsuojeluvaltuutetulle. Asiakkaalle annetaan tarvittaessa lisätietoja asian käsittelystä ja tietoa mahdollisuudesta hakea vahingonkorvausta ja asian ratkaisemista esimerkiksi tuomioistuimessa. 7. Velvoitteet työnantajalle Jos työnantaja ei ole noudattanut hänelle lainsäädännössä asetettuja velvollisuuksia, tarkastaja antaa työnantajalle tarvittavat kehotukset ja/tai toimintaohjeet. Asioita, joista voidaan antaa kehotus, terveysvaaran ollessa vähäistä suurempi ovat esimerkiksi: - työnantaja on vain puutteellisesti tai ei ole lainkaan selvittänyt ja arvioinut häirintään liittyvien haitta- ja vaaratekijöiden esiintymistä (10 ) - työnantaja ei ole saatuaan tiedon siitä, että työssä esiintyy työntekijään kohdistuvaa hänen terveydelleen haittaa tai vaaraa aiheuttavaa häirintää, käytettävissään olevin keinoin ryhtynyt toimiin häirinnän lopettamiseksi (28 ) - työnantaja ei ole toteuttanut häirinnän välttämiseksi ja vähentämiseksi tarvittavia toimenpiteitä, vaikka häirintä on tunnistettu työpaikan merkittäväksi vaaratekijäksi (8 ). Kehotus voi tulla kysymykseen tilanteissa, joissa lainvastainen menettely edelleen jatkuu, tai se on toistuvaa, ja siitä aiheutuva haitta on vähäistä suurempi. Kehotuksen antaminen ei edellytä konkreettista terveyden menetystä, vaan tarkastaja arvioi, onko tapauksessa kyse sellaisesta epäkohdasta, joka jatkuessaan vaarantaa terveyttä. Kehotus annetaan ainakin, kun häirintä on pitkäkestoista tai vakavaa, ja työnantaja ei ole ole ryhtynyt mihinkään toimiin häirinnän lopettamiseksi. Kehotuksessa on asetettava määräaika, jonka kuluessa työnantajan on saatettava olotila säännösten mukaiseksi. 11\n14 Toimintaohje annetaan yleensä, jos: - työnantaja ei ole antanut työntekijöille opetusta ja ohjausta häirinnän välttämisestä tai työpaikalla esiintyvän terveyttä vaarantavan häirinnän ilmoittamisesta työnantajalle (14 ) - esimiesten velvollisuuksia häirinnän havaitsemisessa ja käsittelemisessä ei ole määritelty tai esimiehille ei ole annettu riittäviä edellytyksiä häirintään liittyvien tehtävien hoitamiseen (16 ) - työnantaja ei jatkuvasti seuraa työyhteisön tilaa häirinnän havaitsemiseksi (8 ) - työnantaja ei ole kertonut häirintäilmoituksen tehneelle työntekijälle mihin toimenpiteisiin asiassa on ryhdytty tai aiotaan ryhtyä (19 ). Velvoitteiden sisältö ja lainkohdat, joihin velvoitteet perustuvat tulee yksilöidä huolellisesti. Velvoitteen sisältönä voivat olla vain sellaiset työnantajalle asetetut vaatimukset, jotka ilmenevät laista tai asetuksesta. Yksityiskohtaisia velvoitteita ei sisällytetä vaatimuksiin, jos niitä ei ole yksilöity säännöksissä. 8. Seuranta Jälkivalvonnassa tarkastaja varmistaa, että annettuja toimintaohjeita tai kehotuksia on noudatettu. Yleisessä valvontaohjeessa 1/2016 on kuvattu miten toimintaohjeita ja kehotuksia valvotaan. Kun työnantaja noudattaa annettuja velvoitteita, tarkastaja lähettää ilmoituksen velvoitteen täyttämisestä työnantajalle. Asiakasaloitteisessa asiassa ilmoitus lähetetään pääsääntöisesti myös tiedoksi asiakkaalle. Jos työnantaja ei noudata kehotusta, tarkastaja siirtää asian työsuojeluviranomaiselle, joka harkitsee tarpeelliset jatkotoimet. Työsuojeluviranomainen harkitsee erikseen, tulisiko tehdä työsuojelun valvontalain 50 :n mukainen ilmoitus poliisille esitutkintaa varten. Viranomaisohjauksen antaminen työnantajalle ja rikosepäilyn ilmoittaminen esitutkintaan eivät sulje toisiaan pois, vaan niitä arvioidaan toisistaan riippumatta. Työsuojeluvalvonnan ohjeita 1/2015 Toimivallan käyttö ja rikosasiasta ilmoittaminen poliisille on kuvattu työsuojeluviranomaisen seuraamusharkintaa, eli työsuojeluvalvonnan hallinnollisen toimivallan käyttöä ja ilmoituksen tekemistä poliisille. 9. Yhteistyö- ja asiantuntijatoiminta Työsuojeluviranomainen tekee tarvittaessa yhteistyötä viranomaisten ja muiden asiantuntijatahojen kanssa. Työterveyslaitos ja muut tutkimuslaitokset tuottavat mm. tutkimuksiin perustuvaa tilastotietoa ja analyysiä työoloista. Myös Työturvallisuuskeskus tuottaa toimialakohtaista aineistoa, jota voidaan hyödyntää valvonnassa. 10. Voimassaolo Tämä ohje on voimassa asti. Liite Asiakasaloitteisen häirintätapauksen käsittelykaavio Jakelu Aluehallintovirastojen työsuojelun vastuualueet 12\n15 Liite Asiakasaloitteisen häirintätapauksen käsittelykaavio 13\n16 Aiemmin annetut valvontaohjeet Työsuojeluvalvonnan ohjeita 2/2011 Työsuhdeasioiden valvonta Työsuojeluvalvonnan ohjeita 1/2013 Työterveyshuollon järjestämisen valvonta Työsuojeluvalvonnan ohjeita 2/2013 Psykososiaalisen kuormituksen valvonta Työsuojeluvalvonnan ohjeita 3/2014 Kemiallisten tekijöiden valvonta Työsuojeluvalvonnan ohjeita 1/2015 Toimivallan käyttö ja rikosasiasta ilmoittaminen poliisille Työsuojeluvalvonnan ohjeita 2/2015 Fyysisen väkivallan ja sen uhan valvonta Työsuojeluvalvonnan ohjeita 3/2015 Ulkomaisen työvoiman valvonta Työsuojeluvalvonnan ohjeita 1/2016 Yleinen valvontaohje Työsuojeluvalvonnan ohjeita 2/2016 Yhdenvertaisuuden ja työsyrjinnän valvonta Työsuojeluvalvonnan ohjeita 3/2016 Kosteus- ja homevaurioiden aiheuttamien terveyshaittojen ja -vaarojen valvonta Työsuojeluvalvonnan ohjeita 4/2016 vakavien työtapaturmien tutkinta Työsuojeluvalvonnan ohjeita 5/2016 Ammattitautien ja muita työperäisiä sairauksia koskevien ilmoitusten käsittely 14


Talkoomatkalla Mosambikissa: Matkailuministeriöstä, päivää!\nTorstaiaamuna pakkasimme itsemme asiallisesti pukeutuneina pikkubussiin ja lähdimme pieni jännitys rinnassa Mosambikin Matkailuministeriöön. Yhdessä paikallisen matkailu- ja hotellialan ammattiliiton SINTIHOTS:n edustajien kanssa istuimme pöydän ääreen odottamaan kansliapäällikkö Fernanda Mourana Matsinhan tapaamista.\nMinisteriön edustaja - Hello Kitty –penaaleineen - teki meihin myönteisen vaikutuksen: hyvä keskusteluyhteys matkailualalla ministeriön ja ay-edustajien välillä näytti toimivan. Kansliapäällikölle tuntui olevan tärkeää, että matkailubisnes toimii sopusoinnussa työntekijöitten oikeuksien ja hyvien työolojen kanssa. Koimme tuovamme tukemme paikalliselle ay-liikkeelle olemalla ”vaikutusvaltaisia” vieraita maailmalta\nRyhmänjohtajamme Jukan kiitokseen liittyi myös kysymys matkailun tulevaisuudesta Mosambikissa.\nKöyhän maan toinen todellisuus: kuntosalin vastaanotto Maputon luksushotellissa.\nKansliapäällikkö vastasi nostamalla esiin samoja kompastuskiviä, joita olimme itsekin havainneet: huonokuntoiset tiet ja juomakelvoton vesijohtovesi. Molempien asioiden parantaminen tukisi myös paikallisten ihmisten elämänlaatua.\nLiikennettä nopeuttaa myös kehätiehanke, jolla pääkaupungin kiertäminen Etelä-Afrikasta tullessa ja matkalla pohjoiseen vähentäisi pääkaupungin valtaisia liikenneruuhkia. Tiestöä kunnostamalla Mosambikin hiekkarannat ja villieläinpuistot, matkailun vetonaulat, olisivat nopeammin tavoitettavissa.\nSuomalaisina, luontoa ja ympäristöä arvostavina matkailijoina meitä jäi mietityttämään, kuinka matkailun edistämisen suunnitelmissa huomioidaan ympäristöarvot ja luonnon alkuperäisyyden kunnioittaminen? Paikallisliikenne ainakin täällä pääkaupungissa perustuu tällä hetkellä yksityisautoiluun ja hurjaa vauhtia kiitäviin pikkubusseihin. Olisi hienoa, jos me suomalaiset voisimme olla omalta osalta tukemassa mosambikilaisia löytämään kestävän kehityksen rakenteita.\nMosambikin luonnonvarojen hyödyntäminen ja kasvavan turismin yhteensovittaminen tulee olemaan vaikeaa. Tänään, Nenäpäivänä paikalliset ay-aktiivit kertoivat, että maassa toimivia kiinalaisia yrityksiä eivät kiinnosta sen paremmin työntekijöiden oikeudet kuin Mosambikin luonnon arvojen säästäminenkään.\nKymmenen minuutin Nenäpäivän vietto muuten tempaisi paikalliset ay-aktiivit riehakkaasti mukaan; me kaikki heittäydyimme hetkeksi hulluiksi.\nLennu Yläneva. Ekstrovertti turkulainen fysioterapeutti ja tehyläinen luottamusmies, joka liikkuu mieluiten tanssien, toisinaan myös juosten.\nRisto Tamminen. Pyöräilevä PRO-Saskilainen Tikkurilasta.\nLähettänyt Unknown klo 00:04


10 tapaa, joilla sydämesi rikkoutuu, vaikeuttaa rakastamista uudelleen\n10 tapaa, joilla sydämesi rikkoutuu, vaikeuttaa rakastamista uudelleen\nEnsimmäinen kerta, kun rakastut, tuntuu usein satuilta, mutta kun kaveri on loukannut tai pettänyt sinut, uninen tunne voi muuttua painajaiseksi. On silti enemmän kuin mahdollista rakastua ja antaa itsesi olla jälleen haavoittuva, kun sydämesi on särkynyt, mutta se ei tarkoita, että olet sama huoleton nainen kuin kerran. Tässä on tapoja, joilla sydänsärky muuttaa sinua:\nOlet kauhuissasi, kun alat tuntea jotain todellista.\nHeti kun siitä tulee muutakin kuin vain typerä pieni murskaus, paniikki tulvii rintaan. Jos kokemus on opettanut sinulle mitään, sitä enemmän mitä sinusta tuntuu jollekulle, sitä enemmän se sattuu, kun kaikki kaatuu ja palaa. Ennen kuin olet nähnyt rakkauden tuskallisen puolen, olet saattanut olla innoissaan tuntea nuo perhoset vatsassasi. Kun tunnet heidät nyt, tiedät olevasi pulassa.\nTaistelet pitämällä seinät ylös ja repimällä ne alas.\nSiihen pisteeseen saaminen, johon todella luotat, on sekä kaunista että pelottavaa. Kun rakkaus on vienyt sinut helvettiin ja takaisin, on paljon vaikeampaa olla haavoittuva. Samaan aikaan haluat kuitenkin antaa tämän kaverin nähdä todellisen sinun. Tuloksena on henkinen taistelu, joka saa sinut miettimään, mikä toimintatapa auttaa suhdettasi etenemään jättämättä sydäntäsi auki.\nPysyt kaukana niin kauan kuin mahdollista.\nJotkut saattavat kutsua sinua emotionaalisesti mahdottomaksi, mutta totuus on, että olet nähnyt tuhoisia tuloksia, joita voi tapahtua, kun tulet liian lähelle jotakuta. Se ei ole, että haluat olla kaukainen, varsinkin jos todella välität tästä kaverista. Haluat vain ottaa asiat hitaasti, jotta jos hän ei osoittautuisi sellaiseksi kuin luulet olevasi, et jäisikään särkyneeksi kuin olit viime kerralla. Jos hän todella kannattaa aikaa, annat lopulta itsesi kiintyneemmäksi, mutta se vie paljon kauemmin kuin ennen.\nOdotat jatkuvasti sen loppumista.\nSilloinkin kun asiat ovat niin täydellisiä kuin mahdollista, et voi lopettaa miettimistä, onko maaliviiva lähellä. Tarvitsee vain yksi sydänsärky ymmärtääksesi, että vaikka asiat näyttävät sujuvan hyvin, olet aina vain yksi 'meidän täytyy puhua' -teksti, jotta sinusta tuntuu, että maailmasi hajoaa. Tiedät, että sinun täytyy ravistaa se pois ennen kuin se sabotoi mitä olet menossa, mutta se on vain niin pirun vaikeaa.\nPelkäät, että se on liian hyvä ollakseen totta.\nToki, hän on kaikki mitä olet koskaan halunnut kaverissa, mutta ajattelit samaa asiaa entisestä. Nyt tiedät, että jopa virheettömältä näyttävä mies voi osoittautua huijaajaksi tai aaveeksi tai vain suoraviivaiseksi ääliöksi. Yrität antaa tälle epäilyn edun, mutta pidät mielesi aina avoimena sille, että hän vain odottaa näyttävänsä todelliset värinsä.\nMiksi sinun täytyy kaivaa ystäväsi etuihin\nonko kunnossa olla ystäviä entisen kanssa


Testasimme suosituimmat deittisovellukset – mikä sopii sinulle? | Me Naiset\nDeittipalvelut siirtyivät tietokoneiden ruuduilta taskuun. Testasimme puhutuimmat sovellukset, muun muassa koukuttavan Tinderin ja suositun OkCupidin.\nVonkauspeli puhelimelle – Tinder\nMikä se on? Deittisovellusten kuuma ykkönen myös Suomessa. Tinder on jatkuvasti suositumpi. Perustuu muiden deittailijoiden kuvien arvosteluun, molemminpuoliseen tykkäämiseen ja keskusteluun.\nPlussat: Nopea ottaa käyttöön. Yhä enemmän suomalaisia käyttäjiä. Koska Tinder toimii paikkamerkintöjen avulla, voit rajata kilometrien mukaan alueen, jolta haluat ihmisiä löytää. Koukuttava. Kuin peli, jossa etsitään rakkautta. Miehiä etsivien naiskäyttäjien paratiisi. Matchin (kummatkin tykkäävät toistensa kuvista) kanssa keskustelu on helppoa. Näyttää yhteiset Facebook-kaverit – tutun tuttua on helpompi lähestyä!\nMiinukset: Melko pinnallista. Panisin, en panisi -henkinen arvostelu ällöttää. Tinder-profiiliin luiskahtavat helposti kaikki Facebook-profiilin kuvat, jotka ovat julkisia – ei siis ainoastaan se, jota haluaisi käyttää. Käyttäjät pääasiassa alle 30-vuotiaita.\nÄlykkäämpien deittisovellusten kaksoset – OkCupid ja Zoosk\nMitä ne ovat? Jo pitkään käytettyjä deittailusivustoja, jotka toimivat nykyään myös mobiilisti. Kuukausimaksua maksavat saavat paljon ekstraa.\nPlussat: Kummatkin tarjoavat treffiehdokkaita, jotka voisivat kiinnostaa sinua. Palveluissa pyörii suomalaisia, mutta suurin osa käyttäjistä on ulkomaalaisia. Rajat ylittävää rakkautta?\nPlussaa ja miinusta: Profiilin luomiseen kuluu aikaa, koska tiedot eivät tule suoraan Facebookista. Pitää ladata kuva, vastailla kysymyksiin (joista osalla otetaan kantaa poliittisiin asioihin), kertoa itsestään... Pistää miettimään! Tämä ei ole mitään leikkiä, vaan oikeaa deittailua. OkCupid ja Zoosk syövät aikaa. Sovellukset ovat monipuolisia, mutta sekavia, joten niiden käyttöönotto vaatii totuttelua.\nMiinukset: Niin OkCupid kuin Zooskin toimivat parhaiten tietokoneella käytettyinä. Pitkä erityismiinus Zooskille siitä, että se on tekninen murheenkryyni, muun muassa näin: kuva ei lataudu, yhteys Facebookiin ei toimi ja sisäänkirjautuminen epäonnistuu – kaikki saman päivän aikana, mutta eri yrityksillä.\nHuhuu, onko täällä enää ketään? – AYI eli are you interested?\nMikä se on? Monipuolisempi kuin Tinder, yksinkertaisempi kuin OkCupid tai Zoosk, mutta valitettavasti AYI alkaa olla jo menneen talven lumia. Palvelulle on vaikea antaa plussia, joten tässä tulevat miinukset.\nMiinukset: Ilmaisversiossa rajoitteita, rahastus haisee. Vähän suomalaisia käyttäjiä. Mihin tätä enää tarvitaan, kun Tinder on jo täällä? Ulkonäkökin mättää.\nDeittisovelluksia käyttäessä kannattaa pitää muutama vinkki mielessä:\nSuurimpaan osaan niistä pitää laittaa kuva itsestään.\nVaikka sovelluksessa voisikin keskustella suomeksi, on käyttökieli yleensä englanti.\nSovellukset ovat saatavilla varmimmin iOS:lle ja Androidille. Osalle deittailuappseista on tehty myös oma taulutietokoneille tarkoitettu sovellus.\nHingessä vongataan tuttujen tuttuja. Sovelluksesta on povattu uutta Tinderiä, mutta suomalaiset eivät ole päässeet sitä vielä käyttämään. Hingeen pääsee vain, jos joku tuttu käyttää sitä jo. Palvelun kehittäjät ovat hypettäneet sitä, kuinka osuvasi Hinge laskee matchit. Milloin tätä pääsee kokeilemaan?


Maailman ääreen: Ulla ja Mark\nLähettänyt π klo 13.05\nVillasukka kirjahyllyssä 4. helmikuuta 2014 klo 13.53\nOpin lukemaan Anni Swanin Kootut kertomukset -sarjan jonkun kirjan parissa, en valitettavasti muista mikä kirja oli kyseessä. Leikin, että luin kirjaa ja yhtäkkiä ymmärsin mitä kirjassa tapahtui :) Tällä sarjalla on siis valtava merkitys minulle, lisäksi pidin näistä kovasti.\nKommentoinkin aikaisemmin yhteen postaukseesi, että minulla on muistaakseni joku sarjan osista hyllyssäni. Löysinkin sitten monta sarjan osaa lapsuuden kodistani ja otin mukaan omaan kotiini, näiden pariin on palattava :)\nπ 4. helmikuuta 2014 klo 14.21\nIhana tarina :) Itse aloitin näiden lukemisen kun sain Pikkupappilassa -kirjan joululahjaksi! Näiden pariin tosiaan palaa aina uudestaan, seuraavaksi haluaisin lukea Iris rukan!


Myydään Omakotitalo, Yli 5 huonetta - Mänttä-Vilppula, Keuruu, Ristimäentie 222 - Etuovi.com 537736\nOmakotitalo | 8 h + 2k, pukuhuone + saunaosasto\nRistimäentie 222, Keuruu, Mänttä-Vilppula\nKOUKKUMÄKI: HISTORIAN HAVINAA VANHASSA G. A. SERLACHIUKSEN RAKENTAMASSA METSÄTYÖMIESTENKÄMPÄSSÄ. Hulppeassa kiinteistössä on runsaasti tilaa kahdessa kerroksessa ja lisäksi tilalla on autotalli ja grillikota. Sopii hyvin jaettavaksi isommallekin porukalle. Sovi oma esittelyaikasi, tule ihastumaan. LISÄTIEDOT MÄNTÄN TOIMISTO 03 474 2311\nRistimäentie 222, 35990 KOLHO\n8 h + 2k, pukuhuone + saunaosasto\nKiinteistövero: 528 € asumis-ja käyttökustannukset käyttäjäkohtaisia. Ei voi ilmoittaa kiinteitä, vakiintuneita käyttökustannuksia mikäli lomakohdetta käytetään vain satunnaisesti.\nMuut lisätiedot: Rakennus on kunnostettu esim. Vuonna 1999 koko sähköistys on myös uusittu. Tällöin asennettu myös tarvittava palosuojelutekniikka sekä hälytykset. Rossipermannot on uusittu keittiön, nurkkamakuuhuoneen osalta 1999 ja salin, tv-huoneen ja yhden makuuhuoneen osalta 2012 . Kohteen kaikki ikkunat ja pääovet on uusittu keväällä 2015. Ulkopuolen massanvaihto ja pato-levyeristys sisäänkäynnin vieressä. Kellari on alkuperäiseessä kunnossa, mutta siistitty. Ostaja maksaa kaupanvahvistajan palkkion 120 euroa sekä varainsiirtoveron 4 % kauppahinnasta. Koska kiinteistön pinta-ala ylittää 0,5 ha on kunnalla ns. etuosto-oikeus. Sen käyttö edellyttää, että kunnalla on alueelle maankäyttösuunnitelma. Lisätiedot välittäjältä.\nÖljy. öljylämmityskeskus uusittu kokonaan 1999. Pattereissa kiertää vesi- ja glykoliseos. Takka, keittiön puuhella, saunan kiuas sekä lämminvesipata pesuhuoneessa puulammityksellä.\nRakennusmateriaali: Puu. Puurakenteinen ja puuverhoiltu, hyvään kuntoon remontoitu. Ulkovuori hiottu puupinnalle ja maalattu kahteen kertaan. Pintamateriaali: Keittiö: seinät maalattu, lattia parketti. Olohuone: seinät tapetti, lattia lakattu lauta. Makuuhuone 1: seinät tapetti, lattia parketti. Makuuhuone 2: seinät tapetti, lattia lakattu lauta. Makuuhuone 3: seinät tapetti, lattia lakattu lauta. Sauna: seinät paneeli, lattia betonia. Kylpyhuone: seinät paneeli, lattia betonia. Eteinen: seinät paneeli, lattia lakattu lauta.\nJääkaappi, viileäkaappi, pakastekaappi, lattialiesi, liesituuletin, leivinuuni, mikroaaltouuni, astianpesukone, kaapistot 2 kaapistot.\nSauna 8-10 hengelle, kylpyhuone pesuhuone vesipadalla n. 13 m2, erillinen wc 2 wc:tä alakerrassa, peilit, pesukoneliitäntä valmius on. Saunaosasto toimii hyvin isommallakin porukalla saunottaessa. Pukuhuoneena toimii eteiseen liittyvä kuivaushuone n 9 m2.\nKellari, vintti, ulkovarasto, erillinen autotalli huoltovälinevarastona\nPelti. Kate on uusittu 2003. Samalla piiput pellitettiin, vesikourut ja rännit sekä kulkusillat katolla uusittiin.\nYleiskaava, rakennuslupa. Lisätietoja kaavoituksesta: Mänttä-Vilppula kaupunki 03 488 811\nAutotalli ja grillikota\nPalvelut: Lähimmät palvelut Haapamäellä, jonne matkaa vain 5 km. Kolhoon 13 km, Keuruulle n 18 km, Jyväskylään 80 km ja Tampereelle 113 km. Tie on käytössä ympärivuoden, sillä tien varrella on kiinteää asutusta. Tien kunnosta vastaa tienhoitokunta.\nYksityistietä n 2,5 km Kolhon-Haapamäen maantieltä.\nHei! Haluaisin lisätietoja kohteesta: Ristimäentie 222, Keuruu, Mänttä-Vilppula (https://www.etuovi.com/kohde/537736)\nHaku/Myytävät asunnot Mänttä-Vilppula


Iisan tallin blogi: SM-kisojen tilausjonopaikkojen arvonta // ARVONTA OHI\nSM-kisojen tilausjonopaikkojen arvonta // ARVONTA OHI\nARVONTA ON OHI ELI TÄMÄN KUUN ARVONTAAN EI VOI ENÄÄ OSALLISTUA!\nOnnekkaimmille on lähetetty sähköpostia. Tilauksia otetaan seuraavan kerran vastaan SM-kisojen jälkeen, huhti-toukokuun vaihteessa.\nOtan huhtikuulle 5-10 tilausta, jotka voi tulla hakemaan SM-kisoista täytteineen, ilman keppiä (tai kisoja edeltävänä päivänä kadunvaltauksesta, myös muut kisoja edeltävät päivät ovat mahdollisia noutoajankohtia Helsingistä). Maksaa voi joko paikan päällä käteisellä tai etukäteen tilille. Arvon osan ja valitsen osan tilauksista, joten laitathan kommenttikenttään kuvauksen siitä, millaisen hevosen (ja varusteet) olet halukas tilaamaan.\nVoit osallistua tammikuun tilausjonopaikan arvontaan kommentoimalla sähköpostiosoitteesi tämän postauksen alle (julkaisen kommentit, joten ilmoitathan, jos et halua osallistumistasi näkyviin alle esim. lahjatilaustapauksessa,\ntällöin otan osallistumisen talteen ainoastaan koneelleni). Mainitse myös, minkälaisen hevosen (ja varusteet) olet ajatellut tilata. Osallistuminen on mahdollista myös laittamalla minulle sähköpostia osoitteeseen luna90 [at] gmail.com\nHUOM! Tutustuthan ennen osallistumista huolellisesti TILAUSSIVUUN JA MYYNTIEHTOIHIN! Osallistumisaikaa on keskiviikkoon 29.3. klo. 12 asti, jonka jälkeen suoritan arvonnan ja olen sähköpostitse yhteydessä jonopaikan saaneisiin.\nHyvää arpaonnea jokaiselle! :)\nAnonyymi26 maaliskuuta, 2017Kun perushevosen hinta lähtee 110€ ja ylöspäin, niin sisältyykö tuohon 110€ hintaa velboa hevonen?VastaaPoistaVastauksetSaila26 maaliskuuta, 2017Hintaan sisältyy mikä tahansa valikoiman kankaista. :)PoistaVastaaAnonyymi11 huhtikuuta, 2017Aattelin/olen jo pidemmän aikaa miettinyt että haluasin vuonohevoskepparin jolla tulee mukana suitset. Pystyharja siis. Mut niin paljon tulis hintaa? Voisin hyvinkin vakavasti harkita!VastaaPoistaVastauksetSaila12 huhtikuuta, 2017Hintatiedustelut sähköpostitse, osoite löytyy tosta oikeesta laidasta Info-osion lopusta. :)PoistaVastaaAnonyymi11 huhtikuuta, 2017Siis haluisin tän värisen vuoniksen kun Haavanesko. Se vaan olisi unelma, oon keränny rahaa ja mökillä paljon esteitä. Tuntuu että perustaisin varmaan keppari blogin :D VastaaPoistaVastauksetSaila20 huhtikuuta, 2017Toivotaan että pääset sellasen hepolaisen jossain välissä tilaamaan! :)PoistaVastaaKiira Kinnula18 huhtikuuta, 2017Anteeksi kun nyt kysyn mutta ilmoittaudutaanko arvontoihin sähköpostilla vai blogin kommenteissa😄?VastaaPoistaVastauksetSaila20 huhtikuuta, 2017Blogin kommenteissa ensisijaisesti, mutta jos kommentoinnin kanssa on jotain ongelmaa, niin sähköpostitsekin voi ilmoittautua sitten kun arvontaan osallistuminen on käynnissä. :)PoistaVastaaLisää kommenttiLataa lisää...\nKommentoidessasi muistathan, etten valitettavasti anna teko-ohjeita.Kaikki tilareita koskeva informaatio löytyy täältä: http://iisantalli.net/tilarit.html ja niihin liittyvät kysymykset mieluiten sähköpostiin.Kaikkiin kommentteihin en välttämättä ehdi vastata, etenkään josseivät ne sisällä kysymyksiä. Kaunis kiitos kuitenkin jokaiselle kommentoijalle jo etukäteen! :)I speak English too so feel free to leave a comment in English if you want to! :)\nBrief translations in English in the end of posts.Tämä on Iisan tallin keppihevosaiheinen blogi, jossa seurataan tallin toimintaa nettisivujen ulkopuolella: tilaushevosten ja myytävien valmistumista, varusteiden näperrystä, uusia hankintoja ja kaikkea tallia sivuavaa.Saila tekee tilauksesta keppihevosia, lisätietoa löytyy tallin kotisivuilta.Yhteydenotot: luna90 [at] gmail.com\nSM-kisojen tilausjonopaikkojen arvonta // ARVONTA ...


Tekstitys, jälkiäänitys ja taustaselostus⭐ Käännöstoimisto Baltic Media\nTekstitys, jälkiäänitys ja taustaselostus | Käännöstoimisto Baltic Media\nKäännöstoimisto Baltic Media Ltd tarjoaa ääni- ja videotiedostojen käännös- ja lokalisointipalveluja sekä äänitys- ja tekstitys palveluita.\nÄäni- ja videotiedostojen käännös prosessin aikana, asiakkaan vaatimusten mukaisesti, parhaat Baltic Media Ltd:n palveluntoimittajat tekevät puhutun tekstin transkription uudelleenkoodaten sen tarkan ajan, jossa se puhutaan, ja sitten he kääntävät ja lokalisoitavat tekstin valitulle kohdekielelle.\nVoice-over-selostus viitaa tuotantotekniikkaan, jossa taustalla oleva ääni lähetetään suorana radiossa, televisiossa, elokuvassa. Näyttelijä, narraattori, tulkki, jota ei näy ruudulla, äänittää käännetyn tekstin, ja alkuperäinen teksti voidaan edelleen kuulla taustalla.\nKäännöstoimisto Baltic Media Ltd tarjoaa elokuva-, video-, ja tietokonepelikäännöksiä ja äänityksiä käyttäen voice-over-tekniikkaa. Käännös toimitetaan asiakkaalle äänitiedostona.\nJälkiäänitysprosessissa tallennetaan ääniä, jotka eivät kuulu alkuperäisille näyttelijöille, ja jotka puhuvat eri kielillä.\nKäännöstoimisto Baltic Media Ltd tarjoaa jälkiäänitystä varten toimitetun tekstin käännöksen ja äänittää sen äänistudiossa.\nKäännetyn tekstin äänitys tehdään ammattimaisessa äänistudiossa, ja sen tekevät käännöksen kohdekieltä syntyperäisesti puhuvat ammattinäyttelijät tai alan erikoisosaajat. Siten voimme varmistaa tallenteen korkean laadun.\nKun teksti on äänitetty, erikoisosaajamme kokoavat tiedoston, ja tiedosto toimitetaan sitten Asiakkaalle sovitussa muodossa ja ajassa.\nTekstitys, tekstityksen käännös | Käännöstoimisto Baltic Media\nKäännöstoimisto Baltic Media Ltd tarjoaa myös tekstitys- ja tekstityksen käännöspalveluista.\nTekstitysprosessiin kuuluu aikakoodin antavan tekstitystekstin luominen lähdekielellä ja tekstityksen käännös, joka ottaa huomioon jokaiselle riville määriteltyjen merkkien määrän.\nKäännöstoimisto Baltic Media Ltd tarjoaa aikakoodit huomioon ottavan tekstitystekstin transkription, tekstityksen käännöksen ja tekstitystiedoston valmistelun myöhempää lähetys- tai tuotantoprosessia varten. Yleisimmät tekstitystiedostomuodot ovat .STL.EBU, PAC, CAP, jne.